ПРОТОКОЛ № 36
от заседание на Комисия по дисциплинарните производства
на Висшия съдебен съвет,
проведено на 08 октомври 2013 г.

Днес, 08 октомври 2013 г., вторник, oт 14.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЮЛИЯ КОВАЧЕВА
			МИЛКА ИТОВА
								ЯСЕН ТОДОРОВ

Отсъства: ГАЛЯ ГЕОРГИЕВА, СВЕТЛА ПЕТКОВА и МИХАИЛ КОЖАРЕВ.

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:
1. Заповед на Чанко Петков – председател на Районен съд гр. Карнобат, с която е наложено дисциплинарно наказание „забележка” на Златко Колев Костадинов – съдия в Районен съд гр. Карнобат.

2. Извлечение от протокол № 33/02.10.2013 г. от заседанието на комисия „Международна дейност” на ВСС относно писмо от Министерство на правосъдието и Въпросник /Схема за оценяване на съдебните системи – цикъл 2012-2014 г./ от Европейската комисия за ефективност на правосъдието, Съвет на Европа във връзка с Оценка на европейските съдебни системи.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:
-	Актуализиране на Регистъра на Комисия по дисциплинарните производства на Висшия съдебен съвет в съответствие с решение на ВСС по протокол № 37/26.09.2013 г., т. 16 /допълнителна/.
-	Проект на предложение за изменение и допълнение на Глава шестнадесета „Дисциплинарна отговорност” на Закона за съдебната власт /предложил проекта - Светла Петкова – член на ВСС и зам. председател на КДП/.

По дневния ред
1. ОТНОСНО: Заповед на Чанко Петков – председател на Районен съд гр. Карнобат, с която е наложено дисциплинарно наказание „забележка” на Златко Колев Костадинов – съдия в Районен съд гр. Карнобат.
В изпълнение на решение на Комисията по протокол № 35/01.10.2013 г. от административния ръководител на Районен съд гр. Карнобат са изискани допълнително писмени доказателства във връзка с направени възражения от Златко Костадинов. Към настоящия момент същите не са представени.
В комисията са постъпили молби от Златко Костадинов с вх. № 11-07-1143/07.10.2013 г. и № 11-07-1143/08.10.2013 г., съдържащи доказателствени искания, ведно с приложени писмени доказателства. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1 Прилага към преписката молби от Златко Костадинов с вх. № 11-07-1143/07.10.2013 г. и № 11-07-1143/08.10.2013 г.
1.2 Отлага разглеждането на преписката до получаване на изисканите писмени доказателства.

2.ОТНОСНО: Извлечение от протокол № 33/02.10.2013 г. от заседанието на комисия „Международна дейност” на ВСС относно писмо от Министерство на правосъдието и Въпросник /Схема за оценяване на съдебните системи – цикъл 2012-2014 г./ от Европейската комисия за ефективност на правосъдието, Съвет на Европа, във връзка с Оценка на европейските съдебни системи.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Одобрява проекта на отговори на въпросите от компетентността на Комисия по дисциплинарните производства на Въпросник /Схема за оценяване на съдебните системи – цикъл 2012-2014 г./, от Европейската комисия за ефективност на правосъдието, Съвет на Европа, във връзка с Оценка на европейските съдебни системи.
2.2. Изпраща информацията на комисия „Международна дейност” на ВСС за обобщаване.

3.ОТНОСНО: Актуализиране на Регистъра на Комисия по дисциплинарните производства на Висшия съдебен съвет в съответствие с решение на ВСС по протокол № 37/26.09.2013 г., т. 16 /допълнителна/.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1 Да се създаде отделен Регистър за заповедите по чл. 327 от ЗСВ, като същите не следва да бъдат вписвани в публичния Регистър на Комисия по дисциплинарните производства.
3.2 Регистъра на Комисия по дисциплинарните производства на Висшия съдебен съвет да се внесе за разглеждане на следващо заседание на комисията. 

4.ОТНОСНО: Проект на предложение за изменение и допълнение на Глава
шестнадесета „Дисциплинарна отговорност” на Закона за съдебната власт /предложил проекта - Светла Петкова – член на ВСС и зам. председател на КДП/.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1  Отлага разглеждането на внесения проект за заседанието на комисията на 22.10.2013 г. 
4.2 Предоставя възможност на членовете на комисията да изготвят предложения за изменение и допълнение на Глава шестнадесета „Дисциплинарна отговорност” на ЗСВ в срок до 22.10.2013 г.

08.10.2013 г.			                   ПРЕДСЕДАТЕЛ:  /П/
                                                                                                     ВАСИЛ ПЕТРОВ